<classify> Kampuni ya kimataifa ya bima, Marsh imetoa dhamana yenye thamani ya Dola za Kimarekani milioni 95 Takribani Sh bilioni 217 kwa kampuni ya ujenzi ya Yapi Markezi Construction and Industry Inc Yapi Merkezi ili kuiwezesha kutekeleza mradi mkubwa wa ujenzi wa reli ya kisasa Standard Guage Railway hapa nchini.Dhamana hiyo imetolewa kwa kushirikiana na Taasisi ya African Trade Insurance Agency ATI inayohusika na utoaji wa bima kwa shughuli za uwekezaji mkubwa barani Afrika.Kampuni ya Yapi Merkezi ilipewa mkataba wa ujenzi wa reli mpya ya kisasa na Serikali ya Tanzania kupitia Kampuni Hodhi ya Mali za Reli RAHCO.Ikwa na umbali wa kilomita 300, ujenzi wa reli hiyo takayogharimu Dola za Kimarekani bilioni 1.25.Reli hiyo mpya kutoka Dar es Salaam hadi Morogoro,itachukua nafasi ya reli iliyopo sasa ambayo ni ya kizamani na itakuwa na uwezo wa kusafirisha tani milioni 17 za mizigo kwa mwaka. Ili kuiwezeshaYapi Merkezi kuendana na matakwa ya ya mabenki ya Kitanzania, timu ya Marsh kimataifa ikiongozwa na Manuel Lopez ilitengeneza mpango maalum wa dhamana kwa Yapi Markezi kwa ajili ya mradi huo na kisha kufanya malipo ya awali.Ushirikiano wetu na Marsh umetuwezesha kusimama kwenye moja ya vipau mbele vyetu vikuu ambavyo ni pamoja na kuwezesha kuongezeka kwa uwekezaji kwa nchi za Kiafrika ambazo ni wanachama wa ATI. Uwekeza ji mkubwa kama huu unaweza kufanyika kama kunakwepo na dhamana mahususi ya bima. ATI imwezesha uwekezaji wa zaidi ya Dola za Kimarekani bilioni 1 kwa hapa Tanzania katika miaka ya hivi karibuni. Mradi utawezesha Tanzania kuwa na reli ya kisasa ambayo ni muhimu katika maendeleo ya watu wake, alisema Tusekile Kibonde ambaye ni mwakilishi wa mkazi wa ATI Tanzania Bima.Aina hii ya Bima pia inaziwezesha benki za Kiafrika kutoa mikopo kwa miradi yenye hatari riskkubwa kwa kuwa ATI inaweza kubeba mzigo huo endapo lolote baya linaweza kutokea na kuathiri urejeshwaji wa mkopo.Kwa hapa Tanzania, ATI imekuwa ikifanya kazi na benki za CRDB na NMB ambazo ndiyo benki zinazoongoza kwa ukubwa kupitia kutoa dhamana benki hizi mbili na kuziwezesha kushiriki katika ujenzi.Tuna furaha kufanikisha mradi huu muhimu ambao ni matokea mazuri ya kufanya kazi na Marsh pamoja na ATI ambao wanamalengo ya pamoja ya kuwezesha na huduma zenye ubunifu na zinazoendana na mahitaji ya wateja, alisema Domenico Esposito kutoka Trust Re, moja kati ya makampuni yaliyafanikisha mpango wa dhamana wa ujenzi wa reli ya kisasa.  <topic>: kitaifa 